
              PRIMAR,
Nr.SC2014-31076/20.11.2014



                                                NICOLAE ROBU
REFERAT

privind prelungirea contractelor de închiriere pentru garajele aflate în proprietatea Statului Român sau a  Municipiului Timişoara



În evidența mijloacelor fixe ale municipiului Timișoara precum și în evidența Biroului Locuințe se află un număr de 69 de garaje care au fost preluate în proprietatea Statului Român de la persoane fizice sau juridice, prin naţionalizare sau la plecarea acestora din ţară, fiind situate la parterul sau subsolul blocurilor de locuinţe sau în curţi comune a unor imobile care au fost naţionalizate.



Datorită faptului că prin O.U.G. nr. 44/13.05.2009 s-a aprobat doar prelungirea duratei contractelor de închireire pentru suprafețele cu destinația de locuințe, prin H.C.L.M.T. nr.294/28.07.2009 - privind prelungirea contractelor de închiriere pentru garajele aflate în proprietatea Statului Român sau a Municipiului Timişoara s-a aprobat prelungirea contratelor de închiriere pentru aceste garajele, contracte aflate în curs de executare la data de 08.04.2009, la cererea chiriaşilor, până la 19.05.2014.
Având în vedere faptul că prin O.U.G. nr.43/26.06.2014 privind durata unor contracte de închiriere pentru suprafeţe locative cu destinaţia de locuinţe “durata contractelor de închiriere privind suprafeţele locative cu destinaţia de locuinţe din proprietatea statului sau a unităţilor administrativ-teritoriale, reglementată de Ordonanţa de urgenţă a Guvernului nr. 44/2009 privind durata unor contracte de închiriere pentru suprafeţe locative cu destinaţia de locuinţe, aprobată prin Legea nr. 309/2009, pentru care a operat tacita relocaţiune, în condiţiile prevăzute la art. 1.810 din Legea nr. 287/2009 privind Codul civil, republicată, cu modificările ulterioare, este de 5 ani de la data intrării în vigoare a prezentei ordonanţe de urgenţă”. 
În conformitate cu precedrile art.1.810 din Codul Civil “(1) Dacă, după împlinirea termenului, locatarul continuă să deţină bunul şi să îşi îndeplinească obligaţiile fără vreo împotrivire din partea locatorului, se consideră încheiată o nouă locaţiune, în condiţiile celei vechi, inclusiv în privinţa garanţiilor.”
Ca urmare a celor arătate mai sus propunem emiterea unei hotărâri de Consiliu Local prin care să se prelungească durata contractelor de închiriere privind garajele din proprietatea Statului Român sau a Municipiului Timişoara, care au fost preluate în proprietatea Statului Român de la persoane fizice sau juridice, prin naţionalizare sau la plecarea acestora din ţară, fiind situate la parterul sau subsolul blocurilor de locuinţe sau în curţi comune , expirate la data de 19.05.2014, pentru care a operat tacita relocațiune. Astfel, prelungirea se va face la cererea chiriașilor, până la 27.06.2019, dată până la care au fost prelungite contractele de închiriere privind suprafeţele cu destinaţia de locuinţe proprietatea Statului Român sau a Municipiului Timişoara.


Prezenta propunere este motivată de faptul că prin O.U.G. nr.43/2014 au fost prelungite doar contractele de închiriere pentru suprafeţe locative cu destinaţia de locuinţe şi nu a fost emis până în prezent un alt act normativ care să prelungească durata contractelor de închiriere pentru suprafeţele cu destinaţia de garaj.

